Kaapse Mediclinic brandDie brand by die Mediclinic Cape Gate in Kaapstad (Foto: Twitter) Twee personeellede is behandel vir rookinaseming nadat ’n brand Maandag vroegaand by die Mediclinic Cape Gate in Kaapstad uitgebreek het. Geen pasiënte is in die voorval beseer nie. Tertia Kruger, woordvoerder van Mediclinic, sê ’n brand het omstreeks 19:00 buite die opleidingskamer uitgebreek waarna die nooddienste na die hospitaal ontbied en die brand geblus is. “Om enige potensiële impak te voorkom, is vyf pasiënte vinnig van een waakeenheid na ŉ ander waakeenheid geskuif. Sommige pasiënte is tydelik na ŉ ander saal geskuif, maar is weer vanoggend na die chirurgiese afdeling geskuif.” Jermaine Carelse, woordvoerder van Kaapstad se brand- en reddingsdiens, sê ŉ brandveiligheidsinspekteur is intussen versoek om die oorsaak van die brand te bepaal. Fire next to Cape Gate Mediclinic pic.twitter.com/5Y9xGLgD4X — Julian Morris (@JulianM35378841) October 12, 2020